Jonas Jeronimas Krišpinas-Kiršenšteinas

Jonas Jeronimas Krišpinas-Kiršenšteinas (apie 1654 m. Žemaitija – 1708 m. liepos 14 d. Kiduliai, palaidotas Varnių katedroje) – Žemaičių vyskupas.

 Biografija 

1678 m. įšventintas kunigu. 1680 m. apaštališkasis protonotaras ir Vilniaus katedros kapitulos narys. 1685 m. Vilniaus katedros prelatas. Nuo 1687 m. ėjo Lietuvos Didžiosios kunigaikštystės referendoriaus pareigas. Vėliau Vilniaus katedros kapitulos arkidiakonas. 1694 m. paskirtas tituliniu Salonitanos vyskupu ir Vilniaus vyskupu sufraganu. 1695 m. įšventintas Žemaičių vyskupu. Rezidavo Varniuose. Kėdainiuose įkurdino karmelitus. Jo vyskupystės laikotarpiu pastatytos Šateikių, Ylakių ir Eržvilko bažnyčios. Buvo Augusto II priešininkas. Švedams užėmus Žemaitiją rūpinosi, kad kareiviai nenaikintų bažnyčių ir neplėštų gyventojų.

 Šaltiniai 

Kategorija:Krišpinai-Kiršenšteinai
Kategorija:LDK asmenybės
Kategorija:Žemaitijos vyskupai
Kategorija:Vilniaus vyskupai
Kategorija:Apaštališkieji protonotarai
Kategorija:Vilniaus kanauninkai
Kategorija:Lietuvos kunigai
Kategorija:Lietuvos dvasiniai referentai